Indien jy ‘n vakverandering oorweeg, moet jy hierdie week van 30 Oktober tot 1 November 2017 by Eduhelp@DF ‘n draai maak. Diegene wat reeds gekom het en nog nie ‘n amptelike vorm gekry het nie, moet dit asseblief kom haal. Hierdie week is die enigste geleentheid wat jy het om ‘n vakverandering aan te meld en/of te bespreek. As jou naam nie op die vakveranderinglys is nie, kan jy nie later tydens die eksamen ‘n vakverandering aanvra nie.
Let asseblief daarop dat geen vakveranderinge in graad twaalf vir graadtwaalfs toegelaat word nie.
Gepubliseer: 2017/10/30 - 09:46
Op die gevreesde Vrydag die 13de het DF Malan ons jaarlikse Interhuis gehou.
Die drie huise van die skool: Artius, Solaris en Proteus het teen mekaar op die atletiekbaan en pawiljoen meegeding. Hul temas was soos volg: "Martial Artius", "Solar Royals" en "Into the Woods". Die huise het hard gewerk. Huis Proteus het met die louere weggestap.
Baie dankie aan elke leerder en onderwyser wat deel van hierdie wonderlike dag was.
Gepubliseer: 2017/10/17 - 14:09
DF Malan kan nog nooit 'n uitdaging weerstaan nie en #Vreesloos2017 het so 'n geleentheid perfek geskep. DF se seuns het met leeuemoed en -harte die kompetisie aangepak en gewen.
Na sy wen het die skool bewys sy hart sit op die regte plek, en R30 000 is aan die MTBS-fonds geskenk, ten bate van volgende jaar se MTBS-atletiekbyeenkoms.
Die gedagte is dat samesyn, samewerking en kameraderie vir DF meer beteken as 'n blote oorwinning. Ons sou eerder dan die vriendskapsbande met die ander skole wil versterk.
Gepubliseer: 2017/10/16 - 08:08
Gepubliseer: 2017/10/12 - 10:54
Tydens die afgelope skoolvakansie het die vier MTBS-skole aan Radio Tygerberg104 se #VREESloos2017 deelgeneem. Die konsep is 'n mengsel van "Survivor", "Big Brother" en "Fear Factor" waartydens 10 deelneemers drie dae en twee nagte in 'n Polo Vivo moes deurbring, met uidagings of sogenaamde "vrese" wat hulle moes oorkom om hul plek in die kar te verseker. Die kompetisie is in Tygervallei-sentrum gehou